钦定古今图书集成/明伦汇编/氏族典/第293卷 > 《廖用贤尚友录》 > 方储
## 钦定古今图书集成/明伦汇编/氏族典/第293卷 > 《廖用贤尚友录》 > 方储

按《尚友录》：储字圣公，歙人，其地在今淳安。讲孟氏《易》，
精通图谶。建初间，举贤良方正，对策为天下第一，拜
议郎，转洛阳令。后赠尚书令，封黟县侯，世传其仙去。
兄侪、弟俨，俱有学行。储为郎中，章帝使文郎居左，武
郎居右，储正住中，曰：“臣文武兼备，在所施用。”上嘉其
才，以乱丝付储使理，储拔佩刀三断之，对曰：“反经任
势，临事亦然。”